CELEX: 32007D0165
Language: et
Date: 2007-03-14 00:00:00
Title: 2007/165/EÜ: Komisjoni otsus, 14. märts 2007 , millega muudetakse otsust 96/4/EÜ searümpade liigitusmeetodi lubamise kohta Austrias (teatavaks tehtud numbri K(2007) 833 all)

15.3.2007   
            
            
               ET
            
            
               Euroopa Liidu Teataja
            
            
               L 75/24
            
         
      KOMISJONI OTSUS,
   14. märts 2007,
   millega muudetakse otsust 96/4/EÜ searümpade liigitusmeetodi lubamise kohta Austrias
   (teatavaks tehtud numbri K(2007) 833 all)
   (Ainult saksakeelne tekst on autentne)
   (2007/165/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, (1) eriti selle artikli 5 lõiget 2,
   ning arvestades järgmist:
   
               (1)
            
            
               Komisjoni otsusega 96/4/EÜ (2) lubati Austrial kasutada searümpade liigitusmeetodit “Zwei-Punkte-Meßverfahren (ZP)”.
            
         
               (2)
            
            
               Tehnilise arengu tõttu palus Austria valitsus komisjonilt luba kasutada otsuse 96/4/EÜ kohaselt kasutatud meetodi puhul uut valemit, ning esitas komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (3) artikli 3 alusel nõutava teabe.
            
         
               (3)
            
            
               Kõnealuse taotluse hindamisel on ilmnenud, et uuele liigitusmeetodile loa andmise tingimused on täidetud.
            
         
               (4)
            
            
               Otsust 96/4/EÜ tuleks seepärast vastavalt muuta.
            
         
               (5)
            
            
               Käesoleva otsusega ette nähtud meetmed on kooskõlas sealihaturu korralduskomitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Otsuse 96/4/EÜ lisa asendatakse käesoleva otsuse lisaga.
   Artikkel 2
   Käesolev otsus on adresseeritud Austria Vabariigile.
   
      Brüssel, 14. märts 2007
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 301, 20.11.1984, lk 1. Määrust on viimati muudetud määrusega (EÜ) nr 3513/93 (EÜT L 320, 22.12.1993, lk 5).
   
      (2)  EÜT L 1, 3.1.1996, lk 9. Otsust on viimati muudetud otsusega 97/813/EÜ (EÜT L 334, 5.12.1997, lk 41).
   
      (3)  EÜT L 285, 25.10.1985, lk 39. Määrust on viimati muudetud määrusega (EÜ) nr 1197/2006 (ELT L 217, 8.8.2006, lk 6).
   
      LISA
      
         
            “LISA
            ZWEI-PUNKTE-MESSVERFAHREN (ZP)
            
                        1.
                     
                     
                        Searümpade liigitamiseks kasutatakse meetodit “Zwei-Punkte-Messverfahren (ZP)”.
                     
                  
                        2.
                     
                     
                        Rümba tailihasisaldus arvutatakse järgmise valemiga:
                        
                           ŷ = 48,7719 – 0,48330 × a + 0,23127 × b
                        
                        kus:
                        
                                    ŷ
                                 
                                 
                                    =
                                 
                                 
                                    tailiha arvestuslik protsendimäär rümbas,
                                 
                              
                                    a
                                 
                                 
                                    =
                                 
                                 
                                    nimmelihast (Musculus glutaeus medius) katva nähtava peki (sealhulgas kamar) paksus millimeetrites mõõdetuna poolitatud rümba keskjoonel,
                                 
                              
                                    b
                                 
                                 
                                    =
                                 
                                 
                                    nimmelihase nähtav paksus poolitatud rümba keskjoonel millimeetrites mõõdetuna lühimat ühendusjoont pidi nimmelihase Musculus glutaeus medius eesmise (koljupoolse) otsa ja selgrookanali ülemise (selgmise) seina vahel.
                                 
                              Valem kehtib 70–130 kilogrammi kaaluvate rümpade puhul.”